เด้งเข้ากรุ ร.ต.อ.ฉาว สน.บุคคโล เซ่นคดีข่มขืน แบล็กเมล์ลูกสาวนายพล
สั่งเด้ง รองสว.(สอบสวน)สน.บุคคโล เข้ากรุไปนั่งตบยุง ศปก.บก.น.8 หลังลูกสาวนายพลตำรวจแจ้งความถูกข่มขืน แบล็กเมล์ ผบ.ตร.ฮึ่ม หากพบผิดจริงฟันไม่เลี้ยง วินัย อาญาเด็ดขาดกรณี น.ส.เอ (นามสมมติ) ลูกสาวนายพลตำรวจและนักการเมืองชื่อดัง แจ้งความร้องทุกข์พนักงานสอบสวน สน.พระโขนง ให้ดำเนินคดีกับ ร.ต.อ.จิรันธนิน กลิ่นนิรัญ รองสว.(สอบสวน)สน.บุคคโล หลังทั้งคู่มีความสัมพันธ์กันฉันชู้สาวมานานกว่า6เดือน แต่ภายหลังฝ่ายหญิงบอกฝ่ายชายเอาภาพถ่ายคู่ไปเผยแพร่ในโลกออนไลน์เพื่อแบล็กเมล์และข่มขู่รีดทรัพย์ จนต้องเข้าแจ้งความกับตำรวจ ต่อมาถูกแจ้งข้อหาหมิ่นประมาท พ.ร.บ.คอมพิวเตอร์ รีดเอาทรัพย์ และข่มขืนกระทำชำเรา พร้อมตั้งคณะกรรมการสืบสวนข้อเท็จจริง ตามที่เสนอข่าวไปแล้วนั้นเกี่ยวกับเรื่องนี้เมื่อวันที่ 17 ก.ค.2563 พ.ต.อ.กฤษณะ พัฒนเจริญ รองโฆษก ตร.เปิดเผยถึงกรณีดังกล่าวว่า ได้รับรายงานเพิ่มเติมจาก บก.น.5 ว่า พนักงานสอบสวน สน.พระโขนง และ สน.คลองตัน ได้แจ้งข้อกล่าวหาผู้ต้องหารายดังกล่าวแล้ว อยู่ระหว่างรอผลพิมพ์มือ และดำเนินการในส่วนที่เกี่ยวข้องตามขั้นตอนของกฎหมายต่อไปรองโฆษก ตร. กล่าวต่ออีกว่า ในส่วนของทาง บก.น.8 ซึ่งเป็นหน่วยงานต้นสังกัดของผู้ต้องหา นั้น ทาง บก.น.8 ได้มีคำสั่งตั้งคณะกรรมการสืบสวนข้อเท็จจริงในประเด็นดังกล่าวแล้ว และได้ออกคำสั่งให้ ร.ต.อ.นายดังกล่าวมาปฏิบัติหน้าที่ ณ ศปก.บก.น.8 อีกทั้งในวันนี้ (17 ก.ค. 63) เวลาประมาณ 14.00 น. ผู้เสียหายจะเข้ามาร้องเรียนเพิ่มเติมที่ สน.บุคคโล เพื่อให้ดำเนินการในส่วนที่เกี่ยวข้องตามขั้นตอนต่อไป พร้อมกันนี้ พล.ต.อ.จักรทิพย์ ชัยจินดา ผบ.ตร. ได้กำชับให้ดำเนินการอย่างตรงไปตรงมา ด้วยความรอบคอบ รวดเร็ว เป็นธรรม เน้นย้ำ คณะกรรมการตรวจข้อเท็จจริง เร่งดำเนินการในส่วนที่เกี่ยวข้องตามอำนาจหน้าที่ โดยหากพบว่าข้าราชการตำรวจที่เกี่ยวข้องกระทำความผิดตามที่กล่าวอ้างจริง ให้เร่งดำเนินการทางวินัยและอาญาอย่างเด็ดขาด.
สั่งเด้ง รอง สว.(สอบสวน) สน.บุคคโล เข้ากรุไปนั่งตบยุง ศปก.บก.น.8 หลังลูกสาวนายพลตำรวจแจ้งความถูกข่มขืน แบล็กเมล์ ผบ.ตร.ฮึ่ม หากพบผิดจริงฟันไม่เลี้ยง วินัย อาญาเด็ดขาด
ตำรวจข่มขืน,ข่าวตำรวจข่มขืน,ข่มขืนลูกสาวนายพล,เด้งตำรวจ,ร.ต.อ.ฉาว,สน.บุคคโล,จิรันธนิน กลิ่นนิรัญ,ข่าวทั่วไป